EELNÕU

21.01.2026

**Riigisaladuse ja salastatud välisteabe seaduse muutmise ja sellega seonduvalt teiste seaduste muutmise seadus**

**§ 1. Riigisaladuse ja salastatud välisteabe seaduse muutmine**

Riigisaladuse ja salastatud välisteabe seaduses tehakse järgmised muudatused:

**1)** seaduses asendatakse sõnad „elektrooniline teabeturve“ sõnadega „salastatud teabe küberturvalisus“ vastavas käändes;

**2)** paragrahvi 3 täiendatakse punktiga 21 järgmises sõnastuses:

„21) salastatud teave – riigisaladus või salastatud välisteave;“;

**3)** paragrahvi 3 täiendatakse punktiga 71 järgmises sõnastuses:

„71) töötlemisõigus – töötleva üksuse õigus töödelda riigisaladust või salastatud välisteavet enda valduses oleval kinnis- või vallasasjal;“;

**4)** paragrahvi 3 punkt 9 muudetakse ja sõnastatakse järgmiselt:

„9) töötlussüsteem – võrgu- ja infosüsteem, mida kasutatakse riigisaladuse või salastatud välisteabe elektrooniliseks töötlemiseks;“;

**5)** paragrahvi 3 punktis 10 asendatakse sõna „salajasuse“ sõnaga „konfidentsiaalsuse“;

**6)** paragrahvi 3 punktis 10, § 16 punktis 4, § 20 lõikes 7 ja § 38 lõikes 41 asendatakse sõna „terviklikkus“ sõnaga „terviklus“ vastavas käändes;

**7)** paragrahvi 3 punkt 13 muudetakse ja sõnastatakse järgmiselt:

„13) riigi julgeoleku volitatud esindaja – Vabariigi Valitsuse määratud valitsusasutuse struktuuriüksus, mille ülesandeks on salastatud välisteabe kaitse korraldamine ja kontrollimine ning riigisaladuse kaitse korraldamine ja kontrollimine selle avaldamisel välisriigile, rahvusvahelisele organisatsioonile või rahvusvahelise kokkuleppega loodud institutsioonile;“;

**8)** paragrahvi 9 punkt 10 muudetakse ja sõnastatakse järgmiselt:

„10) teave julgeolekuasutuse kasutatavate variandmete ja konspiratsioonivõtete kohta, välja arvatud teave, mille avalikuks tulek ei kahjusta Eesti Vabariigi julgeolekut. See teave salastatakse täiesti salajasel või madalamal tasemel kuni 50 aastaks;“;

**9)** paragrahvi 10 täiendatakse punktiga 10 järgmises sõnastuses:

„10) salastatud teabe kaitseks kasutatavat krüptomaterjali ja selle kasutamise tingimusi käsitlev teave, välja arvatud teave, mille avalikuks tulek ei kahjusta Eesti Vabariigi julgeolekut. See teave salastatakse täiesti salajasel või madalamal tasemel kuni 50 aastaks.“;

**10)** paragrahvi 11 täiendatakse lõikega 4 järgmises sõnastuses:

„(4) Käesoleva paragrahvi lõike 3 alusel asutusesiseseks kasutamiseks mõeldud teabeks tunnistatud teabele kehtestatakse juurdepääsupiirang samaks tähtajaks, kui on käesoleva paragrahvi lõike 1 alusel kehtestatud määruses sätestatud samadele tunnustele vastava riigisaladuseks oleva teabe salastamistähtaeg, kui eraõigusliku isiku, välisriigi või rahvusvahelise organisatsiooniga sõlmitud lepingus ei ole sätestatud teisiti. Asutuse juht või tema volitatud isik võib juurdepääsupiirangu tähtaega pikendada kuni viie aasta võrra, kui juurdepääsupiirangu põhjus püsib, kuid kokku mitte rohkem kui 75 aastat.“;

**11)** paragrahvi 20 lõigetes 11–13 asendatakse sõnad „Riigisaladuse turvaala“ sõnadega „Turvaala ja administratiivala“ vastavas käändes;

**12)** seadust täiendatakse §-ga 201 järgmises sõnastuses:

„**§ 201. Riigisaladuse avaldamine välisriigile, rahvusvahelisele organisatsioonile või rahvusvahelise kokkuleppega loodud institutsioonile**

(1) Töötlev üksus võib avaldada riigisaladust välisriigile, rahvusvahelisele organisatsioonile või rahvusvahelise kokkuleppega loodud institutsioonile käesolevas seaduses ja selle alusel antud õigusaktides sätestatud korras:

1) välislepingu alusel või

2) Vabariigi Valitsuse julgeolekukomisjoni otsuse alusel, kui teabe vastuvõtja tagab kaitse avaldatava teabe avalikuks tuleku eest.

(2) Käesoleva paragrahvi lõikes 1 nimetamata juhul võivad välisriigile, rahvusvahelisele organisatsioonile või rahvusvahelise kokkuleppega loodud institutsioonile riigisaladust avaldada, kui teabe vastuvõtja tagab kaitse avaldatava teabe avalikuks tuleku eest, järgmised riigiasutused:

1) Politsei- ja Piirivalveamet tunnistajakaitse seaduses sätestatud tingimustel;

2) pädev jälitusasutus või prokuratuur, kui avaldatakse korrakaitselist piiratud taseme jälitusteavet sisaldavat riigisaladust ning avaldamise kohustus tuleneb välislepingust või avaldamine on vajalik riikidevahelise uurimisrühma töös;

3) julgeolekuasutus, kui see on vajalik julgeolekuasutuse ülesannete täitmiseks.“;

**13)** paragrahvi 22 lõikes 1 asendatakse tekstiosa „§-s 23“ tekstiosaga „§-des 23 ja 231“;

**14)** paragrahvi 22 lõike 2 punktid 3–5 tunnistatakse kehtetuks;

**15)** paragrahvi 22 täiendatakse lõikega 21 järgmises sõnastuses:

„(21) Käesoleva paragrahvi lõikes 2 sätestatud ülesannete täitmisel Kaitsepolitseiamet ja Kaitseväe põhimääruses määratud struktuuriüksus:

1) annavad töötlevale üksusele teavet ja täitmiseks kohustuslikke juhiseid;

2) selgitavad välja käesoleva seaduse ja selle alusel antud õigusaktide nõuete rikkumisi ning osalevad tekkinud kahju hindamisel, kaasates käesoleva seaduse §-des 23, 231 ja 52 nimetatud asutuse või selle struktuuriüksuse;

3) teevad Vabariigi Valitsuse julgeolekukomisjonile ettepanekuid puuduste kõrvaldamiseks ja õigusrikkumiste vältimiseks;

4) korraldavad regulaarselt koolitusi;

5) teevad koostööd riigiasutuste ning välisriikide, rahvusvaheliste organisatsioonide ja rahvusvahelise kokkuleppega loodud institutsioonidega.“;

**16)** paragrahvi 23 lõige 2 muudetakse ja sõnastatakse järgmiselt:

„(2) Salastatud teabe küberturvalisuse korraldamisel ja kontrollimisel Välisluureamet:

1) korraldab töötlussüsteemide akrediteerimist;

2) korraldab töötlussüsteemides kasutatavate turbelahenduste salastatud teabe küberturvalisuse nõuetele vastavuse hindamist;

3) korraldab krüptomaterjalide kaitset ning kontrollib krüptomaterjalide töötlemise vastavust salastatud teabe küberturvalisuse nõuetele;

4) korraldab töötlussüsteemide kiirgusturbe tagamist ja kontrollib töötlussüsteemide kiirgusturbe vastavust salastatud teabe küberturvalisuse nõuetele.“;

**17)** paragrahvi 23 lõike 3 punktid 3–5 tunnistatakse kehtetuks;

**18)** paragrahvi 23 täiendatakse lõikega 31 järgmises sõnastuses:

„(31) Käesoleva paragrahvi lõigetes 2 ja 3 sätestatud ülesannete täitmisel Välisluureamet:

1) annab töötlevale üksusele teavet ja täitmiseks kohustuslikke juhiseid;

2) selgitab välisesindustes välja käesoleva seaduse ja selle alusel antud õigusaktide nõuete rikkumisi;

3) osaleb käesolevas seaduses ja selle alusel antud õigusaktides sätestatud salastatud teabe küberturvalisuse nõuete rikkumiste väljaselgitamisel ning tekkinud kahju hindamisel;

4) teeb Vabariigi Valitsuse julgeolekukomisjonile ettepanekuid puuduste kõrvaldamiseks ja õigusrikkumiste vältimiseks;

5) korraldab regulaarselt koolitusi;

6) teeb koostööd riigiasutuste ning välisriikide, rahvusvaheliste organisatsioonide ja rahvusvahelise kokkuleppega loodud institutsioonidega.“;

**19)** seadust täiendatakse §-ga 231 järgmises sõnastuses:

„**§ 231. Riigi julgeoleku volitatud esindaja pädevus riigisaladuse kaitse korraldamisel**

(1) Riigi julgeoleku volitatud esindaja korraldab ja kontrollib riigisaladuse kaitset selle avaldamisel välisriigile, rahvusvahelisele organisatsioonile ja rahvusvahelise kokkuleppega loodud institutsioonile.

(2) Käesoleva paragrahvi lõikes 1 sätestatud ülesannete täitmisel riigi julgeoleku volitatud esindaja:

1) korraldab riigisaladuse ja salastatud välisteabe vastastikuse kaitse kokkulepete sõlmimist;

2) kontrollib tsiviilõigusliku või halduslepingu või haldusakti alusel toimuvat riigisaladuse edastamist välisriigi töötlevale üksusele, rahvusvahelisele organisatsioonile või rahvusvahelise kokkuleppega loodud institutsioonile;

3) korraldab ja kontrollib riigisaladust sisaldavate salastatud teabekandjate rahvusvahelist vedamist kaubana;

4) täidab muid talle välislepingus ettenähtud ülesandeid.

(3) Käesoleva paragrahvi lõikes 2 sätestatud ülesannete täitmisel riigi julgeoleku volitatud esindaja:

1) annab töötlevale üksusele teavet ja täitmiseks kohustuslikke juhiseid;

2) osaleb käesoleva seaduse ja selle alusel antud õigusaktide nõuete rikkumiste väljaselgitamisel ning tekkinud kahju hindamisel;

3) teeb Vabariigi Valitsuse julgeolekukomisjonile ettepanekuid puuduste kõrvaldamiseks ja õigusrikkumiste vältimiseks;

4) korraldab regulaarselt koolitusi;

5) teeb koostööd riigiasutuste ning välisriikide, rahvusvaheliste organisatsioonide ja rahvusvahelise kokkuleppega loodud institutsioonidega.

(4) Riigi julgeoleku volitatud esindaja ei korralda ega kontrolli riigisaladuse kaitset, kui:

1) teavet avaldab julgeolekuasutus;

2) käesoleva seaduse § 7 punktides 51, 7, 10 ja 11 nimetatud teavet avaldab Kaitsevägi;

3) tunnistajakaitset käsitlevat teavet avaldab Politsei- ja Piirivalveamet;

4) käesoleva seaduse § 8 punktides 1–3 nimetatud piiratud tasemel salastatud riigisaladust avaldab jälitusasutus või prokuratuur.

(5) Riigi julgeoleku volitatud esindajal on käesoleva paragrahvi lõikes 1 sätestatud ülesande täitmiseks õigus:

1) tutvuda kontrollimise käigus kogu vajaliku teabega;

2) saada julgeolekuasutustelt ja Kaitseväelt nende pädevuse piires ametiabi vastavalt halduskoostöö seadusele;

3) teha töötlevale üksusele ettekirjutus välislepinguga või käesoleva seaduse või selle alusel antud õigusaktidega kehtestatud nõuete rikkumise või rikkumise ohu kõrvaldamiseks;

4) teha töötlevale üksusele ettekirjutus riigisaladuse ja seda sisaldavate teabekandjate töötlemise peatamise kohta ning vajaduse korral võtta riigisaladust sisaldavad salastatud teabekandjad hoiule kuni nõutud tingimuste loomiseni, kui kontrollimise käigus on välja selgitatud välislepinguga või käesoleva seaduse või selle alusel antud õigusaktidega kehtestatud nõuete rikkumine, mis võib kaasa tuua riigisaladuse avalikuks tuleku.

(6) Riigi julgeoleku volitatud esindajal on õigus rakendada käesoleva paragrahvi lõike 5 punktides 3 ja 4 nimetatud ettekirjutuse täitmata jätmise korral asendustäitmist ja sunniraha asendustäitmise ja sunniraha seaduses sätestatud korras. Sunniraha ülemmäär on 3200 eurot.“;

**20)** paragrahvi 29 lõikes 2 asendatakse sõnad „ja täiesti salajase taseme riigisaladusele“ tekstiosaga „käesoleva seaduse § 7 punktides 10 ja 11 sätestatud teabele ning täiesti salajase taseme riigisaladusele“;

**21)** paragrahvi 35 lõiked 4–6 tunnistatakse kehtetuks;

**22)** paragrahvi 35 täiendatakse lõikega 7 järgmises sõnastuses:

„(7) Riigisaladuse tsiviilõigusliku või halduslepingu alusel välisriigi töötlevale üksusele, rahvusvahelisele organisatsioonile või rahvusvahelise kokkuleppega loodud institutsioonile edastamise nõuded kehtestab Vabariigi Valitsus määrusega riigisaladuse ja salastatud välisteabe kaitse korras.“;

**23)** paragrahvi 49 lõige 3 muudetakse ja sõnastatakse järgmiselt:

„(3) Käesoleva paragrahvi lõikes 2 nimetatud komisjon teeb julgeolekukontrolli käigus kogutud teabe põhjal ettepaneku juurdepääsuõiguse, juurdepääsuloa või töötlemisloa andmise või selle kehtivuse pikendamise või julgeolekukontrolli läbimise kohta isikule või organile, kelle pädevuses on juurdepääsuõiguse, juurdepääsuloa või töötlemisloa andmise, kehtivuse pikendamise, juurdepääsuõiguse äravõtmise, juurdepääsu- või töötlemisloa kehtetuks tunnistamise või julgeolekukontrolli läbimise otsustamine.“;

**24)** paragrahvi 50 lõiked 1 ja 2 muudetakse ning sõnastatakse järgmiselt:

„(1) Salastatud välisteabe kaitsel kohaldatakse välislepingust tulenevaid nõudeid, arvestades käesolevas peatükis ja käesoleva seaduse alusel antud õigusaktides sätestatud erisusi. Käesoleva seaduse tähenduses käsitatakse välislepingust tulenevate nõuetena ka rahvusvahelise organisatsiooni või rahvusvahelise kokkuleppega loodud institutsiooni liikmesriigile täitmiseks kohustuslikust õigusaktist tulenevaid nõudeid.

(2) Riigi julgeoleku volitatud esindaja määrab riigisaladuse ja salastatud välisteabe salastatuse taseme vastavuse või tunnistab salastatud välisteabe asutusesiseseks kasutamiseks mõeldud teabeks, kui:

1) välislepingus ei ole salastatuse taseme vastavust kokku lepitud või

2) välislepingut ei ole sõlmitud, kuid Eesti Vabariigi huvides tuleb välisriigi, rahvusvahelise organisatsiooni või rahvusvahelise kokkuleppega loodud institutsiooni salastatud välisteavet kaitsta.“;

**25)** paragrahvi 50 täiendatakse lõikega 21 järgmises sõnastuses:

„(21) Käesoleva paragrahvi lõikes 2 nimetamata salastatud välisteave loetakse asutusesiseseks kasutamiseks mõeldud teabeks avaliku teabe seaduse alusel.“;

**26)** paragrahvi 50 lõige 4 muudetakse ja sõnastatakse järgmiselt:

„(4) Töötlev üksus kustutab enda loodud õigusliku aluseta salastatud välisteabena töödeldava teabe salastatuse või muudab enda loodud valel tasemel, valel õiguslikul alusel või vale tähtajaga salastatud välisteabe salastatuse taset, õiguslikku alust või tähtaega käesoleva seaduse §-s 15 ettenähtud korras. Kui töötlev üksus on teavet edastanud teisele töötlevale üksusele, tuleb salastatuse kustutamisest või salastamisandmete parandamisest seda töötlevat üksust teavitada.“;

**27)** paragrahvi 50 täiendatakse lõigetega 51 ja 52 järgmises sõnastuses:

„(51) Kui käesoleva seaduse § 19 lõike 8 või § 20 lõike 8 või 9 alusel on Kaitsepolitseiametile üle antud salastatud teabekandja, mis sisaldab üksnes salastatud välisteavet, tuleb see viivitamata üle anda riigi julgeoleku volitatud esindajale.

(52) Riigiasutuse või selle struktuuriüksuse, mis täidab välislepingust tulenevaid pädeva asutuse ja ühtse kontaktpunkti ülesandeid, kehtestab Vabariigi Valitsus määrusega riigisaladuse ja salastatud välisteabe kaitse korras.“;

**28)** paragrahvi 50 lõige 7 muudetakse ja sõnastatakse järgmiselt:

„(7) Vabariigi Valitsus võib käesoleva seaduse alusel määrusega kehtestatud riigisaladuse ja salastatud välisteabe kaitse korras kehtestada erisusi salastatud välisteabe kaitsel.“;

**29)** paragrahv 51 muudetakse ja sõnastatakse järgmiselt:

„**§ 51. Salastatud välisteabele juurdepääsu õigus ja salastatud välisteabe töötlemise õigus**

(1) Salastatud välisteabele juurdepääsu õiguse ja salastatud välisteabe töötlemise õiguse andmisele kohaldatakse vastavalt riigisaladusele juurdepääsu õiguse ja riigisaladuse töötlemise õiguse andmise nõudeid, arvestades käesolevas paragrahvis sätestatud erisusi. Kui välislepingust tulenevad salastatud välisteabele juurdepääsu õiguse või salastatud välisteabe töötlemise õiguse andmisele rangemad või täiendavad nõuded, kohaldatakse välislepingus sätestatud nõudeid.

(2) Kui välislepingust tulenevalt on salastatud välisteabele juurdepääsu õiguse andmise eeltingimus salastatud välisteabe kaitse nõuete tutvustamine, tuleb isikule, välja arvatud Vabariigi Presidendile, tutvustada:

1) välisriigi salastatud välisteabe puhul käesoleva seaduse §-s 19 sätestatud kohustusi ja võtta § 27 lõike 10 punktis 2 nimetatud kinnitus või

2) vastava rahvusvahelise organisatsiooni või rahvusvahelise kokkuleppega loodud institutsiooni salastatud välisteabe kaitse nõudeid ja võtta vastav kinnitus.

(3) Kui isik keeldub käesoleva paragrahvi lõikes 2 nimetatud nõuete tutvustamisest või kinnituse allkirjastamisest, ei anta talle salastatud välisteabele juurdepääsu õigust.

(4) Euroopa Liidu või Põhja-Atlandi Lepingu Organisatsiooni salastatud välisteabele juurdepääsu õiguse saamise eeltingimus on vähemalt samal tasemel salastatud riigisaladusele juurdepääsu õiguse olemasolu ning salastatud välisteabe töötlemise õiguse saamise eeltingimus on vähemalt samal tasemel salastatud riigisaladuse töötlemise õiguse olemasolu.

(5) Euroopa Liidu või Põhja-Atlandi Lepingu Organisatsiooni piiratud tasemel salastatud välisteabele juurdepääsu õigus antakse käesoleva seaduse § 27 lõike 2 ja lõike 5 punktides 1–3 sätestatud korras. Muudel juhtudel annab juurdepääsuõiguse riigi julgeoleku volitatud esindaja.

(6) Euroopa Liidu või Põhja-Atlandi Lepingu Organisatsiooni konfidentsiaalsel või kõrgemal tasemel salastatud välisteabele juurdepääsu õiguse ja Euroopa Liidu või Põhja-Atlandi Lepingu Organisatsiooni salastatud välisteabe töötlemise õiguse saamise eeltingimus on julgeolekukontrolli läbimine, välja arvatud käesoleva seaduse § 27 lõikes 1 nimetatud isikute puhul. Kui välislepingu kohaselt on julgeolekukontrolli läbiviimine salastatud välisteabele juurdepääsu õiguse andmise kohustuslik eeltingimus, teostatakse julgeolekukontroll ka isiku suhtes, kellel on ametikohajärgne juurdepääsuõigus, välja arvatud Vabariigi Presidendi suhtes.

(7) Käesoleva seaduse § 301 lõikes 1 nimetatud isik, kellele soovitakse anda lisaks riigisaladusele juurdepääsu õigusele ka Euroopa Liidu või Põhja-Atlandi Lepingu Organisatsiooni salastatud välisteabele juurdepääsu õigus, peab esitama Kaitseväe kaudu julgeolekukontrolli teostavale asutusele allkirjastatud nõusoleku tema suhtes julgeolekukontrolli teostamiseks ning § 31 lõike 1 punktis 2 nimetatud ankeedi.

(8) Julgeolekukontrolli teostav asutus otsustab, kas isik on julgeolekukontrolli läbinud, kui seaduses ei ole sätestatud teisiti.

(9) Euroopa Liidu või Põhja-Atlandi Lepingu Organisatsiooni konfidentsiaalsel või kõrgemal tasemel salastatud välisteabele juurdepääsu õiguse andmise otsustab riigi julgeoleku volitatud esindaja, kes väljastab juurdepääsuõiguse tõendamiseks juurdepääsusertifikaadi.

(10) Euroopa Liidu või Põhja-Atlandi Lepingu Organisatsiooni salastatud välisteabe töötlemise õiguse andmise otsustab riigi julgeoleku volitatud esindaja, kes väljastab töötlemisõiguse tõendamiseks töötlemissertifikaadi.

(11) Euroopa Liidu või Põhja-Atlandi Lepingu Organisatsiooni salastatud välisteabele juurdepääsu õigus või salastatud välisteabe töötlemise õigus tunnistatakse kehtetuks:

1) isiku juurdepääsuvajaduse või töötlemise vajaduse äralangemisel;

2) kui juurdepääsuõiguse või töötlemisõiguse kehtivusajal ilmneb mõni juurdepääsuõiguse või töötlemisõiguse andmisest keeldumise alus.

(12) Juhul, kui isiku riigisaladusele juurdepääsu õigus või riigisaladuse töötlemise õigus lõppeb enne Euroopa Liidu või Põhja-Atlandi Lepingu Organisatsiooni salastatud välisteabele juurdepääsu õiguse või salastatud välisteabe töötlemise õiguse kehtivusaja lõppu, lõppeb vastavalt ka Euroopa Liidu või Põhja-Atlandi Lepingu Organisatsiooni salastatud välisteabele juurdepääsu õiguse või salastatud välisteabe töötlemise õiguse kehtivus.

(13) Euroopa Liidu ja Põhja-Atlandi Lepingu Organisatsiooni salastatud välisteabele juurdepääsu õiguse ja salastatud välisteabe töötlemise õiguse andmise korra kehtestab Vabariigi Valitsus määrusega riigisaladuse ja salastatud välisteabe kaitse korras.

(14) Vabariigi Valitsus võib riigisaladuse ja salastatud välisteabe kaitse korras nimetada täiendavaid rahvusvahelisi organisatsioone või rahvusvahelise kokkuleppega loodud institutsioone, mille salastatud välisteabele juurdepääsu õiguse ja salastatud välisteabe töötlemise õiguse andmisel kohaldatakse käesoleva paragrahvi lõigetes 4–13 sätestatud nõudeid.“;

**30)** paragrahvi 52 lõige 1 muudetakse ja sõnastatakse järgmiselt:

„(1) Riigi julgeoleku volitatud esindaja korraldab salastatud välisteabe kaitset ja kontrollib salastatud välisteabe töötlemise vastavust nõuetele.“;

**31)** paragrahvi 52 täiendatakse lõigetega 11 ja 12 järgmises sõnastuses:

„(11) Salastatud välisteabe kaitse korraldamisel ja salastatud välisteabe töötlemise nõuetele vastavuse kontrollimisel riigi julgeoleku volitatud esindaja:

1) korraldab seaduses ja selle alusel antud õigusaktides ettenähtud juhtudel salastatud välisteabe selle avaldajalt vastuvõtmist, töötlemist ja sellele juurdepääsu ning salastatud välisteabe ja seda valdavate töötlevate üksuste üle arvestuse pidamist;

2) korraldab riigisaladuse ja salastatud välisteabe vastastikuse kaitse kokkulepete sõlmimist;

3) määrab käesolevas seaduses ettenähtud juhtudel riigisaladuse ja salastatud välisteabe salastatuse taseme vastavuse;

4) korraldab ja kontrollib tsiviilõigusliku või halduslepingu või haldusakti alusel toimuvat salastatud välisteabe töötlemist;

5) korraldab ja kontrollib salastatud välisteabe vedamist kaubana;

6) otsustab salastatud välisteabele juurdepääsu õiguse ja salastatud välisteabe töötlemise õiguse andmise õigusaktides sätestatud korras;

7) teavitab salastatud välisteabe avaldajat salastatud välisteabe õigusvastase avalikustamise korral selle asjaoludest välislepingus ettenähtud tingimustel;

8) täidab muid talle välislepingus ettenähtud ülesandeid.

(12) Käesoleva paragrahvi lõikes 11 sätestatud ülesannete täitmisel riigi julgeoleku volitatud esindaja:

1) annab töötlevale üksusele teavet ja täitmiseks kohustuslikke juhiseid;

2) osaleb käesoleva seaduse ja selle alusel antud õigusaktide nõuete rikkumiste väljaselgitamisel ning tekkinud kahju hindamisel;

3) teeb Vabariigi Valitsuse julgeolekukomisjonile ettepanekuid puuduste kõrvaldamiseks ja õigusrikkumiste vältimiseks;

4) korraldab regulaarselt koolitusi;

5) teeb koostööd riigiasutuste ning välisriikide, rahvusvaheliste organisatsioonide ja rahvusvahelise kokkuleppega loodud institutsioonidega.“;

**32)** paragrahvi 52 lõige 5 tunnistatakse kehtetuks.

**§ 2. Eesti Panga seaduse muutmine**

Eesti Panga seaduse § 111 täiendatakse lõigetega 11 ja 12 järgmises sõnastuses:

„(11) Kui välislepingust tulenevalt on salastatud välisteabele juurdepääsu õiguse andmise eeltingimus salastatud välisteabe kaitse nõuete tutvustamine, tuleb Eesti Panga presidendile ning Eesti Panga Nõukogu esimehele ja liikmele tutvustada:

1) välisriigi salastatud välisteabe puhul riigisaladuse ja salastatud välisteabe seaduse §-s 19 sätestatud kohustusi ning võtta riigisaladuse ja salastatud välisteabe seaduse § 27 lõike 10 punktis 2 nimetatud kinnitus või

2) vastava rahvusvahelise organisatsiooni või rahvusvahelise kokkuleppega loodud institutsiooni salastatud välisteabe kaitse nõudeid ja võtta vastav kinnitus.

(12) Kui käesoleva paragrahvi lõikes 11 nimetatud isik keeldub nõuete tutvustamisest või kinnituse allkirjastamisest, ei anta talle juurdepääsu salastatud välisteabele.“.

**§ 3. Julgeolekuasutuste seaduse muutmine**

Julgeolekuasutuste seaduse § 7 lõike 1 punktis 4 asendatakse sõnad „elektroonilise teabeturbe“ sõnadega „salastatud teabe küberturvalisuse“.

**§ 4. Kohtute seaduse muutmine**

Kohtute seaduse § 81 täiendatakse lõigetega 11 ja 12 järgmises sõnastuses:

„(11) Kui välislepingust tulenevalt on salastatud välisteabele juurdepääsu õiguse andmise eeltingimus salastatud välisteabe kaitse nõuete tutvustamine, tuleb kohtunikule tutvustada:

1) välisriigi salastatud välisteabe puhul riigisaladuse ja salastatud välisteabe seaduse §-s 19 sätestatud kohustusi ning võtta riigisaladuse ja salastatud välisteabe seaduse § 27 lõike 10 punktis 2 nimetatud kinnitus või

2) vastava rahvusvahelise organisatsiooni või rahvusvahelise kokkuleppega loodud institutsiooni salastatud välisteabe kaitse nõudeid ja võtta vastav kinnitus.

(12) Kui kohtunik keeldub nõuete tutvustamisest või kinnituse allkirjastamisest, ei anta talle juurdepääsu salastatud välisteabele.“.

**§ 5. Riigikogu liikme staatuse seaduse muutmine**

Riigikogu liikme staatuse seaduse § 19 täiendatakse lõigetega 11 ja 12 järgmises sõnastuses:

„(11) Kui välislepingust tulenevalt on salastatud välisteabele juurdepääsu õiguse andmise eeltingimus salastatud välisteabe kaitse nõuete tutvustamine, tuleb Riigikogu liikmele tutvustada:

1) välisriigi salastatud välisteabe puhul riigisaladuse ja salastatud välisteabe seaduse §-s 19 sätestatud kohustusi ning võtta riigisaladuse ja salastatud välisteabe seaduse § 27 lõike 10 punktis 2 nimetatud kinnitus või

2) vastava rahvusvahelise organisatsiooni või rahvusvahelise kokkuleppega loodud institutsiooni salastatud välisteabe kaitse nõudeid ja võtta vastav kinnitus.

(12) Kui Riigikogu liige keeldub nõuete tutvustamisest või kinnituse allkirjastamisest, ei anta talle juurdepääsu salastatud välisteabele.“.

**§ 6. Riigikontrolli seaduse muutmine**

Riigikontrolli seaduse § 251 täiendatakse lõigetega 11 ja 12 järgmises sõnastuses:

„(11) Kui välislepingust tulenevalt on salastatud välisteabele juurdepääsu õiguse andmise eeltingimus salastatud välisteabe kaitse nõuete tutvustamine, tuleb riigikontrolörile tutvustada:

1) välisriigi salastatud välisteabe puhul riigisaladuse ja salastatud välisteabe seaduse §-s 19 sätestatud kohustusi ning võtta riigisaladuse ja salastatud välisteabe seaduse § 27 lõike 10 punktis 2 nimetatud kinnitus või

2) vastava rahvusvahelise organisatsiooni või rahvusvahelise kokkuleppega loodud institutsiooni salastatud välisteabe kaitse nõudeid ja võtta vastav kinnitus.

(12) Kui riigikontrolör keeldub nõuete tutvustamisest või kinnituse allkirjastamisest, ei anta talle juurdepääsu salastatud välisteabele.“.

**§ 7. Vabariigi Valitsuse seaduse muutmine**

Vabariigi Valitsuse seaduse § 31 täiendatakse lõigetega 11 ja 12 järgmises sõnastuses:

„(11) Kui välislepingust tulenevalt on salastatud välisteabele juurdepääsu õiguse andmise eeltingimus salastatud välisteabe kaitse nõuete tutvustamine, tuleb Vabariigi Valitsuse liikmele tutvustada:

1) välisriigi salastatud välisteabe puhul riigisaladuse ja salastatud välisteabe seaduse §-s 19 sätestatud kohustusi ning võtta riigisaladuse ja salastatud välisteabe seaduse § 27 lõike 10 punktis 2 nimetatud kinnitus või

2) vastava rahvusvahelise organisatsiooni või rahvusvahelise kokkuleppega loodud institutsiooni salastatud välisteabe kaitse nõudeid ja võtta vastav kinnitus.

(12) Kui Vabariigi Valitsuse liige keeldub nõuete tutvustamisest või kinnituse allkirjastamisest, ei anta talle juurdepääsu salastatud välisteabele.“.

**§ 8. Õiguskantsleri seaduse muutmine**

Õiguskantsleri seaduses tehakse järgmised muudatused:

**1)** paragrahvi 111 täiendatakse lõigetega 11 ja 12 järgmises sõnastuses:

„(11) Kui välislepingust tulenevalt on salastatud välisteabele juurdepääsu õiguse andmise eeltingimus salastatud välisteabe kaitse nõuete tutvustamine, tuleb õiguskantslerile tutvustada:

1) välisriigi salastatud välisteabe puhul riigisaladuse ja salastatud välisteabe seaduse §-s 19 sätestatud kohustusi ning võtta riigisaladuse ja salastatud välisteabe seaduse § 27 lõike 10 punktis 2 nimetatud kinnitus või

2) vastava rahvusvahelise organisatsiooni või rahvusvahelise kokkuleppega loodud institutsiooni salastatud välisteabe kaitse nõudeid ja võtta vastav kinnitus.

(12) Kui õiguskantsler keeldub nõuete tutvustamisest või kinnituse allkirjastamisest, ei anta talle juurdepääsu salastatud välisteabele.“;

**2)** paragrahvi 372 täiendatakse lõigetega 11 ja 12 järgmises sõnastuses:

„(11) Kui välislepingust tulenevalt on salastatud välisteabele juurdepääsu õiguse andmise eeltingimus salastatud välisteabe kaitse nõuete tutvustamine, tuleb õiguskantsleri asetäitja-nõunikule tutvustada:

1) välisriigi salastatud välisteabe puhul riigisaladuse ja salastatud välisteabe seaduse §-s 19 sätestatud kohustusi ning võtta riigisaladuse ja salastatud välisteabe seaduse § 27 lõike 10 punktis 2 nimetatud kinnitus või

2) vastava rahvusvahelise organisatsiooni või rahvusvahelise kokkuleppega loodud institutsiooni salastatud välisteabe kaitse nõudeid ja võtta vastav kinnitus.

(12) Kui õiguskantsleri asetäitja-nõunik keeldub nõuete tutvustamisest või kinnituse allkirjastamisest, ei anta talle juurdepääsu salastatud välisteabele.“.

**§ 9.** **Seaduse jõustumine**

Käesolev seadus jõustub 2026. aasta 1. juulil.

Lauri Hussar

Riigikogu esimees

Tallinn, …………….. 2026

Algatab Vabariigi Valitsus …………….. 2026

RAKENDUSAKTI KAVAND  
07.10.2025

VABARIIGI VALITSUS  
MÄÄRUS

**Vabariigi Valitsuse 20. detsembri 2007. aasta määruse nr 262 „Riigisaladuse ja salastatud välisteabe kaitse kord“ muutmine**

Määrus kehtestatakse riigisaladuse ja salastatud välisteabe seaduse § 35 lõike 7, § 50 lõike 52 ja § 51 lõike 13 alusel.

**§ 1.** Vabariigi Valitsuse 20. detsembri 2007. aasta määruses nr 262 „Riigisaladuse ja salastatud välisteabe kaitse kord“ tehakse järgmised muudatused:

**1)** määruse preambul sõnastatakse järgmiselt:

„Määrus kehtestatakse riigisaladuse ja salastatud välisteabe seaduse § 11 lõike 1, § 13 lõike 5, § 14 lõike 4, § 15 lõigete 4 ja 5, § 20 lõigete 4, 6 ja 7, § 27 lõike 13, § 31 lõike 5, § 342 lõike 5, § 35 lõike 7, § 36 lõike 3, § 39 lõike 1, § 41 lõike 6, § 50 lõike 52 ja § 51 lõike 13 alusel.“;

**2)** määruses asendatakse sõnad „elektrooniline teabeturve“ sõnadega „salastatud teabe küberturvalisus“ vastavas käändes;

**3)** määruses asendatakse sõna „intsident“ sõnaga „küberintsident“ vastavas käändes;

**4)** määruses asendatakse sõna „salajasus“ sõnaga „konfidentsiaalsus“ vastavas käändes;

**5)** määruses asendatakse sõna „terviklikkus“ sõnaga „terviklus“ vastavas käändes;

**6)** paragrahvi 2 punkt 1 ning § 5 lõike 5 punkt 12 tunnistatakse kehtetuks;

**7)** paragrahvi 7 lõike 1 punkt 1 sõnastatakse järgmiselt:

„1) julgeolekuasutuse koostatud teave julgeolekualase välissuhtluse kohta, kui see ei sisalda käesoleva lõike punktides 2–4 nimetatud teavet, välja arvatud teave, mille avalikuks tulek ei kahjusta Eesti Vabariigi julgeolekut. See teave salastatakse piiratud tasemel 30 aastaks;“;

**8)** paragrahvi 7 lõike 5 punkt 1 sõnastatakse järgmiselt:

„1) julgeolekuasutuse ülesannete täitmisel analüüsitud ja sünteesitud teave, mis kajastab välisriike, välismaiseid tegureid või tegevust, välja arvatud teave, mille avalikuks tulek ei kahjusta Eesti Vabariigi julgeolekut. See teave salastatakse piiratud tasemel 50 aastaks;“;

**9)** paragrahvi 7 lõige 10 sõnastatakse järgmiselt:

„(10) Julgeolekuasutuste poolt kasutatavate variandmete ja konspiratsioonivõtete kohta käiva teabe osas on riigisaladuseks teave, millest nähtub kasutatavate variandmete või konspiratsioonivõtete seotus julgeolekuasutusega, välja arvatud teave, mille avalikuks tulek ei kahjusta Eesti Vabariigi julgeolekut. See teave salastatakse salajasel tasemel 50 aastaks.“;

**10)** paragrahvi 8 lõike 1 punktid 20–22 ning lõike 2 punkt 1 tunnistatakse kehtetuks;

**11)** paragrahvi 8 lõiget 3 täiendatakse punktiga 51 järgmises sõnastuses:

„51) teave töötlussüsteemis kasutatava krüptomaterjali ja selle kasutamise tingimuste kohta;“;

**12)** paragrahvi 8 täiendatakse lõikega 33 järgmises sõnastuses:

„(33) Töötlussüsteemis kasutatava krüptomaterjali ja selle kasutamise tingimusi käsitleva teabe salastatuse taseme ja tähtaja kehtestab Välisluureamet, lähtudes käesolevast määrusest ja tootjariigi kehtestatud nõuetest.“;

**13)** paragrahvi 8 täiendatakse lõikega 10 järgmises sõnastuses:

„(10) Salastatud teabe kaitseks kasutatavat krüptomaterjali ja selle kasutamise tingimusi käsitleva teabe osas on riigisaladuseks:

1) töötleva üksuse krüptoteabele juurdepääsu omavate kasutajate koondandmed. See teave salastatakse piiratud tasemel 10 aastaks;

2) krüptomaterjali hävitamise aktid. See teave salastatakse piiratud tasemel 10 aastaks;

3) töötleva üksuse krüptokonto avamise ja sulgemisega seotud dokumentatsioon. See teave salastatakse piiratud tasemel 10 aastaks;

4) riigi krüptohalduse volitatud esindaja teostatava järelevalvega seotud dokumentatsioon. See teave salastatakse piiratud tasemel 10 aastaks.“;

**14)** määruse 4. peatükki täiendatakse §-ga 233 järgmises sõnastuses:

„**§ 233. Riigisaladuse edastamine välismaale tsiviilõigusliku või halduslepingu alusel**

(1) Tsiviilõiguslik või haldusleping, mille täitmine eeldab riigisaladuse edastamist välisriigi töötlevale üksusele, rahvusvahelisele organisatsioonile või rahvusvahelise kokkuleppega loodud institutsioonile, peab sisaldama osa, millega lepitakse kokku vähemalt selles, millisel tasemel salastatud riigisaladust töödeldakse ning millised on juhised riigisaladuse kaitsmiseks, arvestades käesolevast määrusest tulenevaid nõudeid.

(2) Lõikes 1 nimetatud lepingu osa kooskõlastatakse enne riigisaladuse töötlemise alustamist riigi julgeoleku volitatud esindajaga.

(3) Riigi julgeoleku volitatud esindaja võib lõikes 1 nimetatud lepingu osa mitte nõuda, kui see ei ole koostöö olemuse tõttu otstarbekas.

(4) Ühe kuu jooksul lepingu sõlmimisest tuleb riigi julgeoleku volitatud esindajale esitada lepingu poolte nimed, registrikoodid, asukohariigid ning lepingu kehtivusaeg.“;

**15)** paragrahvi 24 lõiget 2 täiendatakse teise lausega järgmises sõnastuses:

„Julgeolekuasutus võib võtta turvaala kasutusele oma juhi või tema volitatud isiku otsusel ilma teise julgeolekuasutuse kooskõlastuseta.“;

**16)** paragrahvi 26 lõike 21 teine lause tunnistatakse kehtetuks;

**17)** paragrahvi 471 punktis 1 asendatakse sõna „intsidendi“ sõnaga „rikkumise“;

**18)** määruse 5. peatüki 7. jagu täiendatakse 5. jaotisega järgmises sõnastuses:

„**5. jaotis**

**Salastatud teabekandja vedamine kaubana**

**§ 1011. Salastatud teabekandja kaubana vedamise üldsätted**

(1) Kui salastatud teabekandjat ei ole selle suuruse, kuju, paigutuse, kaalu, sisu olemuse või suure koguse tõttu võimalik vedada käesolevas jaos kirjeldatud viisil või kui teistsuguse vedamise vajadus on tingitud objektiivsest olukorrast, siis võib selle veo korraldada transporti pakkuva teenusepakkuja kaudu.

(2) Lõikes 1 nimetatud viisil võib vedada kuni salajasel tasemel salastatud teavet sisaldavat teabekandjat.

(3) Salastatud teabekandja kaubana vedamisel kohaldatakse käesoleva jao 1.–4. jaotise sätteid, kui käesolevas jaotises ei ole sätestatud teisiti.

(4) Salastatud välisteavet sisaldava teabekandja kaubana vedamisel kohaldatakse välislepingust tulenevaid või rahvusvahelise organisatsiooni või rahvusvahelise kokkuleppega loodud institutsiooni nõudeid, arvestades käesolevas jaotises sätestatut.

(5) Riigi julgeoleku volitatud esindaja nõusolekul võib vajaduse korral teha käesolevas jaotises sätestatust erandeid tingimusel, et teabekandja turvalisus tagatakse muude meetmetega.

**§ 1012. Salastatud teabekandja kaubana vedamiseks pakendamine**

(1) Salastatud teabekandjat veetakse kaubana suletud sõidukis, konteineris või vagunis, mere- ja õhutranspordi puhul ka lastiruumis. Sõiduk, konteiner, vagun või lastiruum peavad olema lukustatud või plommitud või suletud muul viisil, mis takistab kõrvalistel isikutel selle avamist. Kui ei ole võimalik kasutada tervet lukustatud lastiruumi, siis tuleb kasutada lastiruumi eraldatud ala.

(2) Salastatud teabekandja ei tohi olla nähtav. Vajaduse korral tuleb salastatud teabekandja ära katta või teiste esemetega varjata.

**§ 1013. Vedu saatvad isikud**

(1) Salastatud teabekandjat saadavad vähemalt kaks isikut, kes omavad asjakohasel tasemel salastatud teabele juurdepääsu õigust. Saatvatest isikutest vähemalt üks on kuller, salajasel tasemel salastatud teabekandjat saadab kaks kullerit. Maanteetranspordi puhul võivad seda ülesannet täita vastava juurdepääsuõigusega autojuhid.

(2) Saatev töötlev üksus juhendab vedu saatvaid isikuid enne veo algust salastatud teabe kaitsega seotud kohustuste osas.

(3) Paragrahvis 1012 nimetatud konteineri, vaguni või lastiruumi sulgemine, avamine ning kauba peale- ja mahalaadimine peab toimuma vedu saatvate isikute valve all.

(4) Peatuste ajal jääb salastatud teabekandja vähemalt ühe vedu saatva isiku valve alla. Mere-, raudtee- ja õhutranspordi korral kohaldatakse seda nõuet võimaluste piires.

(5) Salastatud teabekandjat hoiustatakse vedamise ajal kinnis- või vallasasjal, kus on riigisiseste õigusaktide kohaselt lubatud vastaval tasemel salastatud teavet töödelda. Kui see ei ole võimalik, peab salastatud teabekandja olema asjakohasel tasemel salastatud teabele juurdepääsu õigust omavate saatvate isikute pideva valve all. Pikemat hoiustamist tuleb vältida.

(6) Veo saatmisel võidakse täiendavalt kasutada ka ilma vastava juurdepääsuõiguseta isikuid.

(7) Mitmest sõidukist koosneva maanteetranspordi puhul peavad eri sõidukites olevad isikud olema üksteisega sideühenduses ja tegema regulaarselt sidekontrolle. Nõue ei kohaldu, kui salastatud teabekandjat vedava sõiduki asukoht on elektrooniliselt jälgitav.

**§ 1014. Transporti pakkuv teenusepakkuja**

(1) Paragrahvis 1011 nimetatud teenuse pakkumisel kasutatakse võimalusel ainult Eesti või teise Euroopa Liidu, Põhja-Atlandi Lepingu Organisatsiooni või Euroopa Majanduspiirkonna liikmesriigi või Šveitsi Konföderatsiooni teenusepakkujat.

(2) Salastatud välisteabe puhul kasutatakse võimalusel Eesti või teabe avaldanud välisriigi või rahvusvahelise organisatsiooni või rahvusvahelise kokkuleppega loodud institutsiooni puhul selle liikmesriigi teenusepakkujat.

(3) Võimalusel kasutatakse ainult konkreetses salastatud projektis osaleva riigi või rahvusvahelise organisatsiooni või rahvusvahelise kokkuleppega loodud institutsiooni liikmesriigi teenusepakkujat.

(4) Meretranspordi puhul kasutatakse lisaks lõigetes 1–3 nimetatud riigi teenusepakkujale võimalusel ainult sellise riigi lipu all sõitvat laeva.

(5) Kui salastatud teabekandjat tuleb vedamise ajal hoiustada teenusepakkuja pinnal, siis peab teenusepakkuja omama vastaval tasemel salastatud teabe töötlemisõigust.

(6) Lõikes 5 esitatud nõuet ei kohaldata õhutranspordi puhul, kui teenusepakkuja vastab lõigetes 1–3 esitatud tingimustele ning kui vedu korraldatakse otselennuga läbi §-s 1015 nimetatud riikide õhuruumi ja kui teenusepakkuja võtab endale vastutuse saadetise turvalisuse eest. Sellisel juhul kooskõlastab töötlemisõiguse puudumise riigi julgeoleku volitatud esindaja.

**§ 1015. Salastatud teabekandja rahvusvaheline vedamine kaubana**

(1) Riigisaladust sisaldavat teabekandjat veetakse kaubana võimalusel ainult läbi Eesti ning teiste Euroopa Liidu, Põhja-Atlandi Lepingu Organisatsiooni ja Euroopa Majanduspiirkonna liikmesriikide, Šveitsi Konföderatsiooni ja sellise riigi territooriumi, kellega Eesti on sõlminud salastatud teabe kaitse kokkuleppe.

(2) Salastatud välisteavet sisaldavat teabekandjat veetakse kaubana võimalusel ainult läbi Eesti ning teabe avaldaja riigi või rahvusvahelise organisatsiooni või rahvusvahelise kokkuleppega loodud institutsiooni puhul selle liikmesriikide territooriumi.

(3) Võimalusel veetakse salastatud teabekandjaid ainult läbi konkreetses salastatud projektis osalevate riikide territooriumi.

(4) Meretranspordi puhul tohib siseneda ainult lõigetes 1–3 nimetatud riikide territoriaalvetesse.

(5) Õhutranspordi puhul tohib siseneda ainult lõigetes 1–3 nimetatud riikide õhuruumi. Õhutranspordi puhul kasutatakse võimalusel ainult otselende.

(6) Kõrvalekalded lõigetes 1–5 nimetatud riikide territooriumist tuleb eelnevalt kooskõlastada riigi julgeoleku volitatud esindajaga, välja arvatud mere- ja õhutranspordi puhul hädaolukorras.

(7) Meretranspordi puhul korraldatakse salastatud teabekandja kaubana vedamine võimalusel nii, et laeva meeskond ja eelkõige laeva kapten on lõigetes 1–3 nimetatud riikide kodakondsusega.

(8) Riigi julgeoleku volitatud esindaja annab salastatud teabekandja veost teada tolliametnikele, kes peaksid saadetist käsitlema prioriteetsena. Saadetist võib avada vaid olulisel põhjusel ning teadmisvajaduseta inimeste eest varjatult. Pärast avamist palutakse tolliametnikel saadetis uuesti pakendada ning dokumenteerida, et pakend tollis avati.

**§ 1016. Transpordiplaan**

(1) Konfidentsiaalsel ja kõrgemal tasemel salastatud teavet sisaldava teabekandja rahvusvahelise kaubana vedamisel koostab saatev töötlev üksus transpordiplaani, millest selguvad:

1) salastatud teavet sisaldava koostöö (projekti) olemus;

2) saadetises sisalduva salastatud teabe kõrgeim salastatuse tase;

3) saadetise füüsiline kirjeldus;

4) projektis osalevate asutuste ja isikute esindajate kontaktandmed;

5) kullerite ja teiste vedu saatvate isikute andmed ja nende kohustused;

6) lähte- ja sihtkoha kirjeldus;

7) marsruudi ja peatuspaikade kirjeldus;

8) hoiustamiskohtade kirjeldus;

9) punktides 6–8 nimetatud kohtades rakendatavad julgeolekumeetmed;

10) transporditeenust pakkuva ettevõtte andmed;

11) piiriületuste ja tolliametnikega seonduv teave;

12) saatva ja vastuvõtva töötleva üksuse kohustused;

13) salastatud teabe tagastamise kirjeldus.

(2) Transpordiplaan esitatakse vähemalt viis tööpäeva enne veo algust kooskõlastamiseks riigi julgeoleku volitatud esindajale.

(3) Riigi julgeoleku volitatud esindaja peab lõike 1 punktis 7 nimetatud marsruudi puhul hindama vedu läbi kõrgema julgeolekuriskiga riikide territooriumi.

(4) Mitme veo või korduva vedamise jaoks võib koostada ühe transpordiplaani. Vastuvõtvale töötlevale üksusele antakse igast saadetisest eelnevalt teada.

(5) Transpordiplaani ei tohi vedamise ajal kaasas kanda.“;

**19)** paragrahvi 104 punktid 1 ja 2 tunnistatakse kehtetuks;

**20)** paragrahvi 104 täiendatakse punktiga 21 järgmises sõnastuses:

„21) turvameetmed – rakendatavad organisatsioonilised, füüsilised ja infotehnilised toimingud või vahendid andmete ja töötlussüsteemi turvalisuse saavutamiseks ja säilitamiseks;“;

**21)** paragrahvi 104 punktid 3–5 sõnastatakse järgmiselt:

„3) käideldavus – vajalikul ja nõutaval tööajal kasutamiskõlblike andmete õigeaegne ning hõlbus kättesaadavus selleks volitatud isikule või tehnilisele vahendile;

4) konfidentsiaalsus – andmete kättesaadavus ainult selleks volitatud isikule või tehnilisele vahendile;

5) terviklus – andmete õigsuse, täielikkuse ja ajakohasuse tagatus ning päritolu autentsus ja volitamata muutuste puudumine;“;

**22)** paragrahvi 104 punkt 7 sõnastatakse järgmiselt:

„7) küberintsident – töötlussüsteemiga seotud sündmus, mis ohustab või kahjustab töötlussüsteemi turvalisust (töötlussüsteemi võime osutada vastupanu mis tahes tegevusele, mis ohustab töötlussüsteemis töödeldavate andmete või töötlussüsteemi kaudu osutatavate või juurdepääsetavate teenuste käideldavust, terviklust ja konfidentsiaalsust);“;

**23)** paragrahvi 114 tekst sõnastatakse järgmiselt:

„Käesolevas jaotises sätestatud nõudeid ei kohaldata riigisaladuse ja salastatud välisteabe seaduse § 52 lõikes 3 nimetatud teabele.“;

**24)** määrust täiendatakse §-ga 1141 järgmises sõnastuses:

„**§ 1141. Pädeva asutuse ja ühtse kontaktpunkti ülesannete täitmine**

(1) Riigi julgeoleku volitatud esindaja struktuuriüksus täidab järgmisi välislepingu alusel määrata tuleva pädeva asutuse ja ühtse kontaktpunkti ülesandeid:

1) riigi julgeoleku volitatud esindaja;

2) riigi tööstusjulgeoleku volitatud esindaja.

(2) Välisluureamet täidab järgmisi välislepingu alusel määrata tuleva pädeva asutuse ja ühtse kontaktpunkti ülesandeid:

1) riigi töötlussüsteemide akrediteerimise volitatud esindaja;

2) riigi turbelahenduste volitatud esindaja;

3) riigi krüptohalduse volitatud esindaja;

4) riigi kiirgusturbe volitatud esindaja.“;

**25)** paragrahvi 116 lõige 2 tunnistatakse kehtetuks;

**26)** paragrahvi 118 lõikest 3 jäetakse välja tekstiosa „või töötlev üksus, kes on riigi julgeoleku volitatud esindaja põhiregistri kasutaja“;

**27)** paragrahvi 122 tekst sõnastatakse järgmiselt:

„Riigi julgeoleku volitatud esindaja viib vähemalt korra kahe aasta jooksul läbi salajasel ja kõrgemal tasemel salastatud välisteavet valdavas töötlevas üksuses salastatud välisteabe kaitse tagamiseks rakendatavate turvameetmete ja nimetatud teavet töötlevate füüsiliste isikute juurdepääsu kontrolli. Madalamal tasemel salastatud välisteavet töötlevate üksuste kontrollide sageduse otsustab riigi julgeoleku volitatud esindaja vastavalt töötlevas üksuses töödeldava salastatud välisteabe mahule.“;

**28)** paragrahv 1221 sõnastatakse järgmiselt:

„**§ 1221. Salastatud välisteabe töötlemist eeldavad lepingud**

(1) Tsiviilõiguslik või haldusleping, mille täitmine eeldab salastatud välisteabe töötlemist, peab sisaldama osa, millega lepitakse kokku vähemalt selles, kelle loodud ja millisel tasemel salastatud välisteavet töödeldakse ning millised on juhised teabe kaitsmiseks, arvestades käesolevast määrusest ja välislepingutest tulenevaid nõudeid.

(2) Lõikes 1 nimetatud lepingu osa kooskõlastatakse enne salastatud välisteabe töötlemise alustamist riigi julgeoleku volitatud esindajaga.

(3) Riigi julgeoleku volitatud esindaja võib lõikes 1 nimetatud lepingu osa mitte nõuda, kui see ei ole koostöö olemuse tõttu otstarbekas.

(4) Ühe kuu jooksul lepingu sõlmimisest tuleb riigi julgeoleku volitatud esindajale esitada lepingu poolte nimed, registrikoodid, asukohariigid ning lepingu kehtivusaeg.“;

**29)** määruse 5. peatüki 10. jao 2. jaotise pealkiri sõnastatakse järgmiselt:

„**2. jaotis**

**Rahvusvahelise organisatsiooni ja rahvusvahelise kokkuleppega loodud institutsiooni salastatud välisteabele juurdepääsu õiguse ja salastatud välisteabe töötlemise õiguse andmise kord**“;

**30)** paragrahvid 123 ja 124 tunnistatakse kehtetuks;

**31)** määrust täiendatakse §-ga 1241 järgmises sõnastuses:

„**§ 1241. Riigisaladuse ja salastatud välisteabe seaduse § 51 lõigete 4–13 kohaldamine salastatud välisteabele juurdepääsu õiguse ja salastatud välisteabe töötlemise õiguse andmisel**

Riigisaladuse ja salastatud välisteabe seaduse § 51 lõikeid 4–13 kohaldatakse lisaks Euroopa Liidu ja Põhja-Atlandi Lepingu Organisatsiooni salastatud välisteabele juurdepääsu õiguse ja salastatud välisteabe töötlemise õiguse andmisele ka Euroopa Kosmoseagentuuri salastatud välisteabele juurdepääsu õiguse ja salastatud välisteabe töötlemise õiguse andmisel.“;

**32)** paragrahvi 125 lõike 1 teine lause ja lõige 2 tunnistatakse kehtetuks;

**33)** paragrahvi 126 täiendatakse lõigetega 11 ja 12 järgmises sõnastuses:

„(11) Kui puudub käesoleva paragrahvi lõikes 1 nimetatud taotleja, võib juurdepääsusertifikaadi saamiseks taotluse esitada:

1) välisriik, rahvusvaheline organisatsioon või rahvusvahelise kokkuleppega loodud institutsioon, kelle ülesannete tõttu tekib isikul juurdepääsuvajadus;

2) juurdepääsuvajadusega isik koos välisriigi, rahvusvahelise organisatsiooni või rahvusvahelise kokkuleppega loodud institutsiooni kinnituse või muu põhjendusega isiku juurdepääsuvajaduse olemasolu kohta.

(12) Käesoleva paragrahvi lõikes 11 nimetatud juhul ei kohaldata käesoleva paragrahvi lõike 1 punkti 2.“;

**34)** paragrahvi 126 lõike 3 punkt 3 sõnastatakse järgmiselt:

„3) teabe isikule riigisaladusele juurdepääsu õiguse andmise ja kehtivuse kohta.“;

**35)** paragrahv 128 sõnastatakse järgmiselt:

**„§ 128. Töötlemissertifikaadi taotlemine**

(1) Töötlemissertifikaadi taotlemiseks peab taotleja esitama riigi julgeoleku volitatud esindajale järgmised dokumendid:

1) taotleja kirjalik taotlus, milles nimetatakse salastatud välisteabe avaldaja ja salastatuse tase, mille töötlemisõigust taotletakse, ning põhjendatakse isiku vajadust töödelda salastatud välisteavet;

2) töötlemisloa koopia;

3) salastatud teabe kaitse juhendi koopia;

4) koopia dokumendist, millega määratakse nimeliselt juriidilise isiku riigisaladuse kaitset korraldav isik, samuti nende isikute nimekiri, kes hakkavad salastatud välisteavet töötlema, ning vajaduse korral dokumendid neile juurdepääsusertifikaadi taotlemiseks.

(2) Kui käesoleva paragrahvi lõikes 1 nimetatud taotleja puudub, võib töötlemissertifikaadi saamiseks taotluse esitada:

1) välisriik, rahvusvaheline organisatsioon või rahvusvahelise kokkuleppega loodud institutsioon;

2) töötlemisvajadusega isik koos välisriigi, rahvusvahelise organisatsiooni või rahvusvahelise kokkuleppega loodud institutsiooni kinnituse või muu põhjendusega isiku töötlemisvajaduse olemasolu kohta.

(3) Käesoleva paragrahvi lõike 2 punktis 1 nimetatud juhul ei kohaldata käesoleva paragrahvi lõike 1 punkte 2–4.“;

**36)** paragrahvi 129 pealkiri sõnastatakse järgmiselt:

„**§ 129. Puuduste kõrvaldamine ning juurdepääsusertifikaadi ja töötlemissertifikaadi andmise otsustamise tähtaeg**“;

**37)** paragrahv 1291 tunnistatakse kehtetuks;

**38)** paragrahvi 130 lõike 1 sissejuhatav lauseosa sõnastatakse järgmiselt:

„Enne esmakordset salastatud välisteabele juurdepääsu õiguse andmist ning vajaduse korral ka juurdepääsuõiguse korduval andmisel tutvustatakse isikule salastatud välisteabe kaitse aluseid. Tutvustuse korraldab:“;

**39)** paragrahvi 130 lõikest 3 jäetakse välja sõnad „või juurdepääsusertifikaadi“;

**40)** paragrahv 134 tunnistatakse kehtetuks;

**41)** paragrahvi 135 pealkirjas asendatakse sõna „muutmisest“ sõnaga „muutumisest“;

**42)** paragrahvi 135 tekst sõnastatakse järgmiselt:

„Taotleja teavitab viivitamata riigi julgeoleku volitatud esindajat:

1) juurdepääsusertifikaadi saanud isiku salastatud välisteabele juurdepääsu vajaduse või riigisaladusele juurdepääsu õiguse lõppemisest;

2) töötlemissertifikaadi saanud isiku salastatud välisteabe töötlemise vajaduse või töötlemisloa lõppemisest;

3) riigisaladuse ja salastatud välisteabe seaduse § 51 lõikes 9 nimetatud sündmusest.“;

**43)** määruse lisa 13 kehtestatakse uues sõnastuses (lisatud).

**§ 2.** Määrus jõustub 2026. aasta 1. juulil.

Kristen Michal

Peaminister

Hanno Pevkur

Kaitseminister

Keit Kasemets

Riigisekretär